25-Jarige man gevonnis vir statutêre verkragtig – Radio NFM
25-Jarige man gevonnis…
Die Waarnemende Adjunk-Provinsiale Kommissaris vir Misdaadopsporing, Brigadier Nicky Mills, het konstabel Ngcaphayi verbonde aan die De Aar FCS-eenheid geloof vir uitstekende ondersoekwerk in die statutêre verkragtingsaak van 'n 14-jarige vroulike slagoffer.
Die slagoffer het die ondersoekbeampte ingelig oor wie die pa van haar twee maande oue baba is waarna hy 'n ondersoek ingestel het.
"Die slagoffer se 25-jarige kêrel is op 27 Maart 2022 gearresteer en van statutêre verkragting aangekla. Hy is op Woensdag 11 Mei 2022 in die De Aar-streekhof skuldig bevind soos aangekla en tot ses jaar gevangenisstraf gevonnis," het Kaptein Olebogeng Tawana, woordvoerder vir die polisie gesê.
Die vonnis is egter vir vyf jaar opgeskort en die Landdros het hom onbevoeg verklaar om 'n vuurwapen te besit en ook beveel dat sy naam in die Nasionale Seksoortredersregister aangeteken moet word.
Tags: Bernadine Hearn Brigadier Nicky Mills De Aar FCS-eenheid De Aar-streekhof Kaptein Olebogeng Tawana Konstabel Ngcaphayi Landdros Misdaadopsporing Nasionale Seksoortredersregister Noord-Kaap Ondersoekbeampte Radio Nfm 98.1 Radio Nfm 98.1-Nuus Statutêre Verkragtingsaak Vuurwapen Waarnemende Adjunk-Provinsiale Kommissaris Woordvoerder